বর্ধমান স্টেশনে পদপিষ্টের ঘটনায় মৃত্যু হল চিকিৎসাধীন যাত্রীর

ওয়েবডেস্ক- বর্ধমান রেল স্টেশনে (Burdwan Railway Station) পদপিষ্টের (Stampede) ঘটনায় মৃত্যু হল চিকিৎসাধীন এক যাত্রী। মৃতের নাম অপর্ণা মণ্ডল (Apanra Mondal)। গত ১২ অক্টোবর বর্ধমান রেল স্টেশনে পদপিষ্টের ঘটনা ঘটে। সেই সময় হুড়মুড়িয়ে কয়েকজন যাত্রী একে অপরের ঘাড়ে পড়েন। এই ঘটনায় আহত হন অপর্ণাদেবী। তাঁকে হাসপাপাতালে ভর্তি করা হয়। দীর্ঘ প্রায় আটদিন ধরে বর্ধমান মেডিক্যাল কলেজের (Burdwan Medical College) আইসিইউতে চিকিৎসাধীন ছিলেন তিনি। সোমবার সকালের মৃত্যু হয় তাঁর। মৃতার বাড়ি হুগলির চুঁচুড়ার ২ নং হরিসভা এলাকায়।

প্রসঙ্গত, গত ১২ অক্টোবর বর্ধমান রেল স্টেশনে ট্রেন ধরাকে কেন্দ্র করে হুড়োহুড়ির ঘটনা ঘটে। একই সময়ে বর্ধমান স্টেশনের ৪, ৬ ও ৭ নং প্ল্যাটফর্মে তিনটি ট্রেন দাঁড়িয়েছিল। দেরিতে ঘোষণা। ট্রেন ধরার জন্য যাত্রীরা হুড়োহুড়ি কর সিঁড়ি দিয়ে নামছিলেন। স্টেশনের সংকীর্ণ সিঁড়িতে গাদাগাদি ভিড়ে ধাক্কাধাক্কি শুরু হয়। বিশৃঙ্খলা তৈরি হয়। সিঁড়িতেই পদপিষ্টের মতো পরিস্থিতি তৈরি হয়। ঘটনাকে কেন্দ্র করে উত্তেজনা তৈরি হয়। আহত হয় আটজন। তাদের সাতজন ছেড়ে দিলেও চিকিৎসাধীন ছিলেন অপর্ণাদেবী।

আরও পড়ুন- দুর্গাপুর কাণ্ডে নয়া মোড়! অভিযুক্তদের তোলা হবে আদালতে

ঘটনার দিন এক আত্মীয়ের বাড়ি থেকে ফিরছিলেন তিনি।। বাড়ি ফেরার সময় স্টেশনে এই বিশৃঙ্খলার মধ্যে পড়ে যান অপর্ণাদেবী।

হাসপাতালে তাঁর অবস্থা ক্রমশই সংকটের দিকে যাচ্ছিল। আইসিইউতে রেখেই তাঁর সবরকম চিকিৎসা করছিলেন চিকিৎসকরা। কিন্তু সকালে সেই সময় চেষ্টা ব্যর্থ হল, মৃত্যু হল অপর্ণা মণ্ডল।

দেখুন আরও খবর-